CELEX: 32002D0919
Language: mt
Date: 2002-11-22 00:00:00
Title: Id-Deċiżjoni tal-Kummissjoni tat-22 ta’ Novembru 2002 li temenda d-Deċiżjoni 2001/765/KE li tawtorizza lill-Istati Membri sabiex jippermettu temporanjament il-marketing ta’ materjal ta’ riproduzzjoni tal-forestrija li ma jissodisfax il-ħtiġiet tad-Direttivi tal-Kunsill 66/404/KEE u 71/161/KEE (innotifikata taħt id-dokument numru C(2002) 4525)Test b’rilevanza għaż-ŻEE

Avviż Legali Importanti

|

32002D0919

Official Journal L 321 , 26/11/2002 P. 0047 - 0048

		Id-Deċiżjoni tal-Kummissjonitat-22 ta’ Novembru 2002li temenda d-Deċiżjoni 2001/765/KE li tawtorizza lill-Istati Membri sabiex jippermettu temporanjament il-marketing ta’ materjal ta’ riproduzzjoni tal-forestrija li ma jissodisfax il-ħtiġiet tad-Direttivi tal-Kunsill 66/404/KEE u 71/161/KEE(innotifikata taħt id-dokument numru C(2002) 4525)(Test b’rilevanza għaż-ŻEE)(2002/919/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 66/404/KEE ta’ l-14 ta’ Ġunju 1966 dwar it-tqegħid fis-suq ta’ materjal ta’ riproduzzjoni [1] tal-forestrija, kif l-aħħar emendata bl-Att ta’ Adeżjoni ta’ l-Awstrija, l-Finlandja u l-Isvezja, u b’mod partikolari l-Artikolu 15(1) tagħha,Wara li kkunsidrat id-Direttiva tal-Kunsill 71/161/KEE tat-30 ta’ Marzu 1971 dwar l-istandards ta’ kwalità esterna għal materjal ta’ riproduzzjoni tal-forestrija mpoġġi fis-suq fil-Komunità [2], kif l-aħħar emendata bl-Att ta’ Adeżjoni ta’ l-Awstrija, l-Finlandja u l-Isvezja, u b’mod partikolari l-Artikolu 15 tagħha,Wara li kkunsidrat it-talbiet ippreżentati minn ħames Stati Membri,Billi:(1) Il-produzzjoni ta’ materjal ta’ riproduzzjoni ta’ l-ispeċi stabbiliti fl-Anness, fil-preżent, mhuwiex biżżejjed f’ċerti Stati Membri, bir-riżultat li l-ħtiġiet tagħhom għall-materjal ta’ riproduzzjoni ta’ dawk l-ispeċi li jikkonformaw mad-dispożizzjonijiet tad-Direttiva 66/404/KEE jew tad-Direttiva 71/161/KEE ma jistgħux jiġu sodisfatti.(2) Stati Membri oħra u pajjiżi terzi mhumiex f’pożizzjoni li jfornu biżżejjed materjal ta’ riproduzzjoni ta’ l-ispeċi rilevanti li jagħti l-istess garanziji li jagħti l-materjal ta’ riproduzzjoni tal-Komunità u li jikkonforma mad-dispożizzjonijiet tad-Direttiva 66/404/KEE jew tad-Direttiva 71/161/KEE.(3) Għalhekk, l-Istati Membri konċernati, b’mod partikolari d-Danimarka, Franza, l-Irlanda, l-Olanda u r-Renju Unit talbu lill-Kummissjoni, bi qbil ma’ dawk id-Direttivi sabiex tawtorizzhom jaċċettaw għat-tqegħid fis-suq, żerriegħa li tissodisfa ħtiġiet inqas stretti minn dawk stabbiliti minn dawk id-Direttivi.(4) Għalhekk, sabiex ikopru dan in-nuqqas, l-Istati Membri applikanti għandhom jiġu awtorizzati jippermettu, għal perjodu limitat, it-tqegħid fis-suq ta’ żerriegħa ta’ l-ispeċi rilevanti li tissodisfa ħtiġiet inqas stretti.(5) B’referenza għall-Artikolu 6 tad-Deċiżjoni tal-Kummissjoni 2001/765/KE [3], minħabba ċ-ċikli bijoloġiċi tal-materjal ta’ riproduzzjoni tal-forestrija, huwa xieraq li jiġi permess it-tqegħid fis-suq ta’ stocks awtorizzati taħt din id-deċiżjoni sakemm jipiċċaw.(6) Għal raġunijiet ġenetiċi, iż-żerriegħa għandha tinġabar mill-postijiet ta’ l-oriġini fi ħdan il-medda naturali ta’ l-ispeċi rilevanti u għandhom jingħataw l-aktar garanziji possibbli sabiex jiżguraw l-identità taż-żerriegħa.(7) Iż-żerriegħa għandha titpoġġa biss fis-suq jekk tkun akkumpanjata minn dokument li jinkludi ċerti dettalji taż-żerriegħa in kwistjoni.(8) Kull Stat Membru għandu jkun awtorizzat jippermetti, fit-territorju tiegħu, it-tqegħid fis-suq taż-żerriegħa li tissodisfa ħtiġiet inqas stretti fir-rigward tal-provenjenza, jekk it-tqegħid fis-suq ta’ żerriegħa bħal din ikun ġie awtorizzat taħt din id-deċiżjoni, fid-Danimarka, Franza, l-Irlanda, l-Olanda u r-Renju Unit.(9) Id-Deċiżjoni 2001/765/KE kif emendata bid-Deċiżjoni 2002/17/KE [4] għandha tiġi emendata bix-xieraq.(10) Il-miżuri kif għalihom hemm provdut f’din id-Deċiżjoni huma konformi ma’ l-opinjoni tal-Kumitat Konġunt dwar iż-żerriegħa u l-materjal ta’ propagazzjoni għall-Agrikoltura, l-Ortikoltura u l-Forestrija,ADOTTAT DIN ID-DEĊIŻJONI:L-Artikolu 1L-Artikolu 6 tad-Deċiżjoni 2001/765/KE għandu jiġi emendat billi jiġi miżjud il-paragrafu li ġej:"Minkejja dan, stocks ta’ materjal ta’ riproduzzjoni tal-forestrija awtorizzat taħt din id-deċiżjoni u akkumulati qabel il-31 ta’ Diċembru 2002 sakemm dawn jispiċċaw."L-Artikolu 2L-Anness I għad-Deċiżjoni 2001/765/KE huwa emendat kif stabbilit fl-Anness għal din id-deċiżjoni.L-Artikolu 3Din id-deċiżjoni hija indirizzata lill-Istati Membri.Magħmula Brussel, fit-22 ta’ Novembru 2002.Għall-KummissjoniDavid ByrneMembru tal-Kummissjoni[1] ĠU C 125, tal-11.7.1966, p. 2326/66.[2] ĠU L 87, tas-17.4.1971, p. 14.[3] ĠU L 288, ta’ l-1.11.2001, p. 40.[4] ĠU L 6, ta’ l-10.1.2002, p. 63.--------------------------------------------------L-ANNESSL-Anness I għad-Deċiżjoni 2001/765/KE huwa b’dan il-mezz emendat kif ġej:1. taħt il-kolonni intestati "Larix leptolepis, kg" fid-daħla fir-rigward ta’ Franza, "70" huwa mibdul b’"85";2. taħt il-kolonni intestati "Larix leptolepis, kg" fid-daħla fir-rigward ta’ l-Olanda, "20" huwa mibdul b’ "40";3. taħt il-kolonni intestati "Larix leptolepis, kg" fid-daħla fir-rigward tar-Renju Unit, "100" huwa mibdul b’ "300";4. taħt il-kolonni intestati "Pinus strobus kg" fid-daħla fir-rigward ta’ l-Olanda, "25" huwa mibdul b’"35";5. taħt il-kolonni intestati "Picea sitchensis, kg" fid-daħla fir-rigward ta’ Franza, "40" huwa mibdul b’"65";6. taħt il-kolonni intestati "Picea sitchensis, kg" fid-daħla fir-rigward tar-Renju Unit, "300" huwa mibdul b’"450";7. taħt il-kolonni intestati "Pseudotsuga taxifolia, kg" fid-daħla fir-rigward ta’ Franza, "760" huwa mibdul b’"1360";8. taħt il-kolonni intestati "Pseudotsuga taxifolia, kg" fid-daħla fir-rigward ta’ l-Olanda, "15" huwa mibdul b’"30";9. taħt il-kolonni intestati "Pseudotsuga taxifolia, kg" fid-daħla fir-rigward tar-Renju Unit, "350" huwa mibdul b’"650";10. taħt il-kolonni intestati "Fagus sylvatica L., kg" fid-daħla fir-rigward tad-Danimarka, "10000" huwa mibdul b’"12300";11. taħt il-kolonni intestati "Larix decidua Mill., kg" fid-daħla fir-rigward tad-Danimarka, "40" huwa mibdul b’"150";12. taħt il-kolonni intestati "Larix decidua Mill., kg" fid-daħla fir-rigward ta’ Franza, "300" huwa mibdul b’"315";13. taħt il-kolonni intestati "Pinus nigra Arnold, kg, Provenance" fid-daħla fir-rigward ta’ Franza, "-" u "-" huma mibdula b’"20" u "BG (Kunstendil) rispettivament";14. taħt il-kolonni intestati "Quercus pendunculata Ehrh, kg, Provenance" fid-daħla fir-rigward ta’ l-Irlanda, "-" u "-" huma mibdula bi "3000" u "KE (IRL/OEP) rispettivament";15. taħt il-kolonni intestati "Quercus sessiliflora Sal., kg" fid-daħla fir-rigward tad-Danimarka, "113000" huwa mibdul b’ "142000";16. taħt il-kolonni intestati "Quercus sessiliflora Sal., kg, Provenance" fid-daħla fir-rigward ta’ l-Irlanda, "-" u "-" huma mibdula b’ "4000" u "KE(IRL/OEP) rispettivament";17. taħt il-kolonni intestati "Quercus sessiliflora Sal., kg" fid-daħla fir-rigward tar-Renju Unit, "25000" huwa mibdul b’ "29000".--------------------------------------------------